Návod pre používateľa Cyber-shot
Tlač
Úvodná strana > Riešenie problémov > Riešenie problémov > Počítače

## Počítače

Počítač vybavený slotom pre „Memory Stick“ nerozpozná „Memory Stick PRO Duo“.

- Skontrolujte, či počítač a čítacie/zapisovacie zariadenie „Memory Stick“ podporujú „Memory Stick PRO Duo“. Používatelia počítačov a čítacích/zapisovacích zariadení „Memory Stick“ od iných výrobcov ako Sony by mali kontaktovať príslušných výrobcov.

- Ak nie je „Memory Stick PRO Duo“ podporované, pripojte fotoaparát k počítaču. Počítač rozpozná „Memory Stick PRO Duo“. [Detaily]

Počítač nerozpozná fotoaparát.

- Nastavte [USB Connect Setting] na [Mass Storage]. [Detaily]

- Použite USB kábel s viacúčelovými konektormi (je súčasťou dodávky).

- Odpojte USB kábel od počítača aj od fotoaparátu a znovu ho pevne zapojte.

- Z USB konektorov vášho počítača odpojte všetky zariadenia okrem fotoaparátu, klávesnice a myši.

- Fotoaparát pripojte priamo do počítača bez použitia USB rozbočovača alebo iného zariadenia.

- Nastavte [USB Power Supply] na [Off]. Váš počítač môže rozpoznať fotoaparát.

Nie je možné importovať zábery.

- Správne pripojte fotoaparát k počítaču pomocou pripojenia cez USB. [Detaily]

- Pokiaľ snímate zábery na pamäťovú kartu naformátovanú počítačom, nemusí sa vám podariť importovať zábery do počítača. Snímajte zábery na pamäťovú kartu naformátovanú fotoaparátom. [Detaily]

Po nadviazaní pripojenia USB sa aplikácia „PMB“ nespustí automaticky.

- Vykonajte pripojenie USB až po zapnutí počítača.

Po nadviazaní pripojenia USB sa aplikácia „PMB Portable“ nespustí.

- Nastavte [LUN Setting] na [Multi]. [Detaily]

- Nastavte [USB Connect Setting] na [Mass Storage]. [Detaily]

- Pripojte počítač k sieti.

Prehrávanie záberov vo vašom počítači nie je možné.

- Ak používate aplikáciu „PMB“, pozrite do príručky „PMB Help“. [Detaily]

- Kontaktujte výrobcu počítača či softvéru.

Pri prezeraní videozáznamu na monitore počítača sú obraz a zvuk ovplyvnené šumom.

- Videozáznam sa prehráva priamo z pamäťovej karty. Preneste videozáznam do počítača pomocou softvéru „PMB“ a prehrajte ho. [Detaily]

Zábery prenesené z počítača sa nedajú prostredníctvom fotoaparátu prezerať.

- Preneste ich do priečinka, ktorý fotoaparát rozpozná, napríklad „101MSDCF“.

- Na prehliadanie záberov uložených v počítači pomocou tohto fotoaparátu použite program „PMB“.

- Záber zaregistrujte do obrazového databázového súboru a zobrazte v rámci funkcie [Date View]. [Detaily]

- Event View nie je v tomto fotoaparáte dostupné.

Späť na začiatok